PMIndiaData/PMIndiaSum huggingface dataset:
ప్ర‌ధాన‌ మంత్రి యుకె ప‌ర్య‌ట‌న సంద‌ర్భంగా యుకె-ఇండియా సంయుక్త ప్ర‌క‌ట‌న (ఏప్రిల్ 18,2018)

1. యునైటెడ్ కింగ్ డమ్ ప్రధాని శ్రీమతి థెరెసా మే ఆహ్వానం మేర‌కు , ప్ర‌ధాన‌ మంత్రి శ్రీ న‌రేంద్ర మోదీ, 2018 ఏప్రిల్ 18న ప్ర‌భుత్వ అతిథిగా యునైటెడ్ కింగ్‌డ‌మ్‌ లో ప‌ర్య‌టించారు. ఉభ‌య నాయ‌కులు విస్తృత‌ స్థాయి అంశాల‌పై , నిర్మాణాత్మ‌క చ‌ర్చ‌లు జ‌రిపారు. ప్రాంతీయ‌, అంత‌ర్జాతీయ అంశాల విష‌యంలో నానాటికీ పెరుగుతున్న ఏకాభిప్రాయం, వ్యూహాత్మ‌క భాగ‌స్వామ్యం వంటి వాటి గురించి ప్ర‌ముఖంగా ప్ర‌స్తావించారు. 2018 ఏప్రిల్ 19-20 తేదీల‌లో జ‌రిగే కామ‌న్ వెల్త్ దేశాల ప్ర‌భుత్వాధినేత‌ల స‌మావేశంలో ప్ర‌ధాన‌ మంత్రి న‌రేంద్ర మోదీ పాల్గొంటారు. 2. ప్ర‌పంచంలోని అత్యంత పురాత‌న, పెద్ద‌ ప్ర‌జాస్వామ్య దేశాలుగా యుకె, ఇండియాలు ఉమ్మ‌డి విలువ‌లు, ఒకేర‌క‌మైన చ‌ట్టాలు, వ్య‌వ‌స్థ‌లు క‌లిగి ఉండి, ఉభ‌య‌ దేశాల మ‌ధ్య‌ వ్యూహాత్మ‌క భాగ‌స్వామ్యాన్ని ప‌టిష్ట‌ ప‌ర‌చుకోవాల‌న్న స‌హ‌జ సంక‌ల్పాన్ని క‌లిగి ఉన్నాయి. మ‌నం కామ‌న్‌వెల్త్ లో చిత్త‌శుద్ధి క‌లిగిన స‌భ్య దేశాలము. మ‌నం అంత‌ర్జాతీయ దృష్టిని క‌లిగి ఉంటాం. అంత‌ర్జాతీయ వ్య‌వ‌స్థ‌కు అనుగుణ‌మైన నిబంధ‌న‌ల‌కు క‌ట్టుబ‌డి ఉంటాం. బ‌ల‌ప్ర‌యోగం ద్వారా లేదా ఇత‌ర చ‌ర్య‌ల ద్వారా వ్య‌వ‌స్థ‌ను త‌క్కువ‌ చేయ‌డానికి ప్ర‌య‌త్నించే ఏక‌ప‌క్ష చ‌ర్య‌ల‌ను ఇది వ్య‌తిరేకిస్తుంది. ఉభ‌య దేశాల మ‌ధ్య వ్య‌క్తిగ‌త స్థాయిలో, వృత్తిప‌ర‌మైన స్థాయిలో ఎన్నో రూపాల‌లో స‌జీవ బంధం ఉంది. 3. ఉమ్మ‌డి, అంత‌ర్జాతీయ స‌వాళ్ల‌ను ఎదుర్కొనేందుకు యుకె, ఇండియాలు ప‌ర‌స్ప‌రం స‌న్నిహితంగా క‌లిసి ప‌ని చేయ‌డ‌మే కాకుండా, ఇత‌ర కామ‌న్‌వెల్త్ స‌భ్య దేశాల‌తో, కామ‌న్‌వెల్త్ సెక్ర‌టేరియ‌ట్‌ తో, ఇత‌ర భాగ‌స్వామ్య దేశాల‌తో క‌లిసి ప‌ని చేయ‌నున్నాయి. కామ‌న్‌వెల్త్‌కు మ‌రింత శ‌క్తి క‌ల్పించ‌డానికి ప్ర‌త్యేకించి , చిన్న , ఇబ్బందులు ఎదుర్కొనే దేశాల‌కు ప్ర‌యోజ‌న‌క‌రంగా తీర్చిదిద్దేందుకు, కామ‌న్‌వెల్త్ జ‌నాభాలో 60 శాతంగా ఉన్న యువ‌త‌కు ఉప‌యోగ‌ప‌డేట్టు చేసేందుకు క‌ట్టుబ‌డి ఉన్నాం. కామ‌న్‌వెల్త్ దేశాధినేత‌ల స‌మావేశం ఈ దిశ‌గా స‌వాళ్ల‌ను ఎదుర్కోవ‌డానికి, స‌మావేశ‌పు నినాద‌మైన‌, ఉమ్మ‌డి భ‌విష్య‌త్ దిశ‌గా అనే అంశంపై ఏక‌తాటి పైకి రావ‌డానికి ఇది ఉప‌క‌రిస్తుంది. ప్ర‌త్యేకించి, యునైటెడ్ కింగ్‌డ‌మ్‌, ఇండియా లు కామ‌న్‌వెల్త్ పౌరుల‌కు భ‌ద్ర‌మైన‌, సుసంప‌న్న‌మైన‌, మ‌రింత సుస్థిర‌త‌తో కూడిన భ‌విష్య‌త్‌ను క‌ల్పించ‌డానికి ప్ర‌త్యేకంగా కింది చ‌ర్య‌లు తీసుకోవ‌డానికి క‌ట్టుబ‌డి ఉన్నాయి. అవి:
ప్రధాన మంత్రి శ్రీ నరేంద్ర మోదీ టాంజానియా పర్యటనలో భాగంగా ఏర్పాటైన విందు సమావేశంలో శ్రీ మోదీ ప్రసంగం పూర్తి పాఠం (జులై 10, 2016)

మాననీయ మహోదయులు అధ్యక్షుడు శ్రీ మాగూఫూలి, విశిష్ట అతిథులారా, మీ సహృదయ వ్యాఖ్యలకు, ఉదాత్తమైన ఆతిథ్యానికీ, అలాగే నాకు, నా ప్రతినిధి బృందానికి మీరు అందజేసిన స్వాగత సత్కారాలకుగాను గౌరవనీయ అధ్యక్షుల వారికి ఇవే నా కృతజ్ఞతలు. ఈ రోజు ఆదివారమైనప్పటికీ, మీరందరూ నా కోసం సమయాన్ని కేటాయించారు. ఇందుకు గాను నేను మీ పట్ల కృతజ్ఞుడిని. స్నేహితులారా, శాంతికి ప్రతిరూపమైన ఈ చైతన్యశీల నగరం దార్ ఎస్ సలామ్ ను సందర్శించినందుకు నాకెంతో సంతోషంగా ఉంది. స్వాహిలీ భాష లో “హేరీ యాకో హేరీ యాంగు” అని ఒక సామెత ఉంది. దీని అర్థం “మీ సంతోషమే నా సంతోషం” అని నా దృష్టికి తీసుకువ‌చ్చారు. ఇదే స్ఫూర్తి తో నేను ఈ రోజు టాంజానియాకు విచ్చేశాను. మన రెండు దేశాల మధ్య సంబంధాలకు చరిత్రాత్మక పూర్వ రంగం ఉంది. శతాబ్దాల క్రితం నుంచే మన ప్రజలు ఒకరికొకరు తెలుసు. హిందూ మహాసముద్ర జలాలు మనల్ని కలుపుతున్నాయి. మన రెండు దేశాలు బలమైన సముద్ర సంబంధి సంప్రదాయాలు కలిగి ఉన్నాయి. హిందూ మహాసముద్ర జలాల వ్యాప్తంగా ఉన్న సానుకూల పవనాలను మనం శతాబ్దాల నుండీ నియంత్రించుకున్నాము. మనం ఈ రోజు ఒకరిపై ఒకరు ఆధారపడిన ప్రపంచం గురించి మాట్లాడుకుంటున్నాము. అయితే గతంలో 18వ శతాబ్దంలో గుజరాత్ లోని మాండ్వీ రేవు, జాంజీబార్ రేవు ఒకదానిపై మరొకటి ఆధారపడి ఉండేవి. గుజరాత్ లోని మాండ్వీ రేవు వర్తకులు స్వాహిలీ పడవుల కోసం ఆతృతగా వేచి ఉండే వారు. నా సొంత రాష్ట్రానికి చెందిన వారే మీ ఘనమైన దేశానికి ప్రప్రథమంగా వలస వచ్చారు. భారతదేశం నుండి వచ్చిన ప్రజలు ఈ రోజు టాంజానియాలోని వ్యాపారం, ఆరోగ్య సంరక్షణ, విద్యా రంగాలలో ఇరు దేశాల ప్రజల మధ్య సంబంధాలకు ప్రధాన భూమికను పోషిస్తున్నారు. ఇటీవలి దశాబ్దాలలో అధ్యక్షుడు శ్రీ న్యరేరే కాలం నుండీ మనం పంచుకున్న విలువలు, ఉమ్మడి ఆందోళనలు, మన ప్రగతి, మన శ్రేయస్సు కోసం మన ప్రజలకున్న బలమైన కోరికలు మన బంధాలను నిర్వచిస్తున్నాయి. స్నేహితులారా, వాణిజ్య బంధాలు, వ్యాపారం, పెట్టుబడుల సంబంధాలు, సహకారంలో అభివృద్ధి ఇటీవలి కాలంలో వృద్ధి చెందాయి. ఈ రోజు భారతదేశం ప్రపంచంలోనే అత్యంత వేగంగా అభివృద్ధిచెందుతున్న దేశంగా ఆవిర్భవించింది. అలాగే ఈ ఉపఖండంలో టాంజానియా కూడా ముఖ్యమైన ఆర్ధికవ్యవస్థలలో ఒకటిగా ఉంది. అధ్యక్షుడు శ్రీ మాగూఫూలితో నా సవివరమైన చర్చల్లో పూర్తి స్థాయి భాగస్వామ్యాన్ని గురించిన అన్ని విషయాలు ప్రస్తావనకు వచ్చాయి. మన కీలక అభివృద్ధి ప్రాధాన్యాలు, మన సాధారణ భద్రతా అవసరాల స్ఫూర్తి తో మన సమగ్ర సహకార కార్యాచరణను రూపొందించడం జరిగింది. 21వ శతాబ్దంలో భాగస్వామ్యానికి ఈ చర్చలు పునాది వేస్తాయి. స్నేహితులారా, టాంజానియా అభివృద్ధి పథంలో భారతదేశం ఒక నమ్మకమైన భాగస్వామిగా గతంలో ఉంది. భవిష్యత్తులో కూడా ఉంటుంది. అదే విధంగా – • మీ వ్యవసాయాన్ని ఆధునికీకరించడం; • మీ విద్యా, ఆరోగ్య పరిరక్షణ విధానాలను విస్తరించడం ; • ఆర్ధిక వ్యవస్థలో పారిశ్రామికీకరణ; • యువతకు నైపుణ్యాభివృద్ధి; • మీ సామర్ధ్యాలనూ, సంస్థలను నిర్మించడం; • మీ ప్రజలకు, సమాజానికీ భద్రత కల్పించడం వంటి రంగాలలో భారతదేశాన్ని ఒక నమ్మకమైన స్నేహితునిగా మీరు గుర్తిస్తారు. స్నేహితులారా, – మీ దేశాభివృద్ధి కోసం – గౌరవనీయులైన అధ్యక్షుడు శ్రీ జాన్ మాగూఫూలి ఆరోగ్యం కోసం, విజయం కోసం – గొప్ప దేశమైన సంయుక్త గణతంత్ర టాంజానియాకు చెందిన స్నేహ పూర్వకమైన, ఆదరణ పూర్వకమైన మీ ప్రజల ప్రగతి, శ్రేయస్సు కోసం – భారతదేశం, టాంజానియా ల మధ్య ఎడతెగని స్నేహాన్ని, భాగస్వామ్యాన్నిపెంపొందించడం కోసం నాతో చేతులు కలపవలసిందిగా కోరుకుంటున్నాను.
పౌర విమానయాన సంబంధిత భద్రత పై సహకారాన్ని పెంపొందించుకొనేందుకుగాను భారతదేశానికి, ఆస్ట్రేలియా కు మధ్య ఎమ్ఒయు కు ఆమోదం తెలిపిన మంత్రివర్గ

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం పౌర విమానయాన సంబంధిత భద్రత పై సహకారాన్ని పెంపొందించుకొనేందుకుగాను భారతదేశానికి, ఆస్ట్రేలియా కు మధ్య ఒక అవగాహనపూర్వక ఒప్పందం (ఎమ్ఒయు)కు ఆమోదం తెలిపింది. భారతదేశ విమానయాన భద్రత సంబంధ అధికారులు వారి అనుభవాన్ని తమ ఆస్ట్రేలియా అధికారులతో పంచుకొనేందుకు అంతే కాకుండా, భారతదేశంలో విమానయాన భద్రత సంబంధ చర్యలను విస్తరించేందుకు కూడా ఈ ఎమ్ఒయు ఒక అవకాశాన్ని కల్పిస్తుంది. అంతర్జాతీయ స్థాయిలో నిర్వర్తించవలసిన కర్తవ్యాలను పాటించేందుకు, దానితో పాటే ఉభయ దేశాల మధ్య భద్రతపరమైన సహకారాన్ని విస్తరించుకొనేందుకు ఈ ఎమ్ఒయు తోడ్పడనుంది.
భారత ప్రభుత్వ వైజ్ఞానిక అధికారులతో ప్రధాన మంత్రి సమావేశం

ప్రధాన మంత్రి శ్రీ నరేంద్ర మోదీ భారత ప్రభుత్వ అగ్రగామి వైజ్ఞానిక అధికారులతో మంగళవారం నాడు సమావేశమయ్యారు. ఆయనతో జరిగిన సమావేశంలో నీతి ఆయోగ్ సభ్యుడు డాక్టర్ వి.కె. సారస్వత్, భారత ప్రభుత్వానికి ప్రిన్సిపల్ సైంటిఫిక్ అడ్వైజర్ డాక్టర్ ఆర్. చిదంబరమ్ లతో పాటు కేంద్ర ప్రభుత్వంలోని వైజ్ఞానిక విభాగాలతో సంబంధమున్న కార్యదర్శులు కూడా పాల్గొన్నారు. వైజ్ఞానిక పరిశోధనల తాలూకు వేరువేరు రంగాలలో చోటు చేసుకొన్న పురోగతిని గురించి ప్రధాన మంత్రికి అధికారులు సంక్షిప్తంగా వివరించారు. భారతదేశపు పురోగమనానికి, సమృద్ధికి విజ్ఞాన శాస్త్రం, సాంకేతిక విజ్ఞానం మరియు నవకల్పన లు కీలకమైనవని ప్రధాన మంత్రి స్పష్టంచేశారు. మన దేశ సమస్యల పరిష్కారానికి విజ్ఞాన శాస్త్రాన్ని వినియోగించుకోవడమే విజ్ఞాన శాస్త్రం మరియు సాంకేతిక విజ్ఞాన రంగానికి సంబంధించినంతవరకు ప్రభుత్వ ప్రాథమ్యం అని ఆయన చెప్పారు. క్రీడలలో ప్రతిభను గుర్తించడాన్ని ఒక ఉదాహరణగా ప్రధాన మంత్రి చెబుతూ, పాఠశాల విద్యార్థులలో తెలివితేటలు గల, విజ్ఞాన శాస్త్రంలో ఉత్తమ ప్రతిభాన్వితులైన వారిని కనుగొనేటందుకు తగిన యంత్రాంగాలను రూపుదిద్దాలన్నారు. అట్టడుగు స్థాయిలో బోలెడంత నవకల్పన చోటుచేసుకొంటోందని ఆయన అన్నారు. సంస్థాగత సాంప్రదాయక అడ్డుగోడలను ఛేదించవలసిందిగా అధికారులకు ప్రధాన మంత్రి విజ్ఞప్తి చేశారు. కూకటివేళ్ల స్థాయిలో విజయవంతమైన నవకల్పనలను నమోదు చేసుకొని, వాటిని అనుకరించే యంత్రాంగాన్ని సిద్ధం చేయాలని ఆయన నొక్కిపలికారు. ఈ సందర్భంలో, రక్షణ రంగ సిబ్బంది ఆవిష్కరించిన నవకల్పనలను గురించి కూడా ఆయన ప్రస్తావించారు. వ్యవసాయ రంగంలో, అధిక మాంసకృత్తులను కలిగినటువంటి పప్పు ధాన్యాలు, దృఢీకరించిన ఆహారాలు మరియు ఆముదంలో విలువ జోడింపు లను ప్రాథమ్య అంశాలుగా ప్రధాన మంత్రి గుర్తించి, వాటిని వేగవంతం చేయవలసిన అవసరం ఉందని చెప్పారు. శక్తి రంగంలో, శక్తి దిగుమతులపై ఆధారపడడాన్ని తగ్గించేందుకుగాను సౌర శక్తికి సంబంధించి అవకాశాలను గరిష్ఠ స్థాయిలో అన్వేషించాలని ప్రధాన మంత్రి సూచించారు. సవాళ్లను అధిగమించడంలోను, భారతదేశంలోని సామాన్య మానవుల జీవితాలను మెరుగుపరచేందుకు పరిష్కార మార్గాలను కనుగొనడంలోను భారతీయ శాస్త్రజ్ఞుల యొక్క సామర్థ్యాల పట్ల విశ్వాసాన్ని వ్యక్తం చేసిన ప్రధాన మంత్రి, దేశానికి స్వాతంత్ర్యం సిద్ధించిన అనంతరం 2022 కు 75 సంవత్సరాలు పూర్తి అవుతాయని, అప్పటికల్లా సాధించవలసిన లక్ష్యాలు ఏమిటనేది స్పష్టంగా నిర్దేశించుకోవాలని అధికారులను కోరారు.
రేపు జ‌రుగ‌నున్న‌ సిఐఎస్ఎఫ్ 50వ స్థాప‌న దినోత్స‌వాని కి హాజ‌రు కానున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2019వ సంవ‌త్సరం మార్చి 10వ తేదీన గాజియాబాద్ లో జ‌రిగే కేంద్రీయ పారిశ్రామిక‌ భ‌ద్ర‌త బ‌ల‌గాల (సిఐఎస్ఎఫ్) 50వ స్థాప‌న దినోత్స‌వాని కి హాజ‌రు కానున్నారు. గాజియాబాద్ లోని ఇందిరాపురం లో గ‌ల 5వ బెటాలియ‌న్ క్యాంపు లో ఏర్పాట‌య్యే ఒక కార్య‌క్ర‌మం లో కేంద్రీయ పారిశ్రామిక భ‌ద్రతా బ‌ల‌గాల క‌వాతు ను ప్ర‌ధాన మంత్రి పరిశీలించ‌నున్నారు. విశిష్ట మ‌రియు ప్ర‌తిభావంత‌మైన సేవ‌ల కు ఇచ్చేట‌టువంటి పోలీస్ మ‌రియు ఫైర్ స‌ర్వీస్ ప‌త‌కాల‌ ను కూడా ఆయ‌న ప్ర‌దానం చేయనున్నారు. అమ‌ర‌వీరుల స్మార‌కం వ‌ద్ద ప్ర‌ధాన మంత్రి పూల హారాన్ని స‌మ‌ర్పిస్తారు. ఆ త‌రువాత సిఐఎస్ఎఫ్ సిబ్బంది ని ఉద్దేశించి ఆయ‌న ప్ర‌సంగిస్తారు.
వ్యాపారం మెరుగుదల కు ఉద్దేశించిన ఉపాయాల రంగం లో సహకార పూర్వక నెట్ వర్క్ ను ఏర్పాటు చేసే అంశం పై భారతదేశానికి, బంగ్లాదేశ్ కు మధ్య ఎమ్ఒయు

వ్యాపారాన్ని మెరుగుపరచుకొనేందుకు ఉద్దేశించిన ఉపాయాల రంగం లో సహకారానికి సంబంధించి ఒక నెట్ వర్క్ ను ఏర్పాటు చేసుకోవడం కోసం భారతదేశ గణతంత్రానికి చెందిన డైరెక్టర్ జనరల్ ఆఫ్ ట్రేడ్ రెమిడీస్ కు, బాంగ్లాదేశ్ ప్రజా గణతంత్రానికి చెందిన ట్రేడ్ ఎండ్ టారిఫ్ కమిశన్ కు మధ్య 2021 మార్చి నెల 27న ఢాకా లో సంతకాలైన ఒక అవగాహనపూర్వక ఒప్పంద పత్రాని (ఎమ్ఒయు) కి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది. ఉద్దేశ్యాలు: ట్రేడ్ రెమిడీస్ రంగం లో ఉభయ దేశాల మధ్య సహకారాన్ని ప్రోత్సహించుకోవడమూ, సమాచారాన్ని ఒక పక్షానికి మరొక పక్షం వెల్లడించుకొంటూ ఉండడమూ, సామర్థ్య నిర్మాణం సంబంధిత కార్యకలాపాలను చేపట్టుకొంటూ ఉండడమూ, భారతదేశం, బాంగ్లాదేశ్ ల మధ్య ద్వైపాక్షిక వ్యాపారం లో ఏంటి- డంపింగ్, కౌంటర్ వేలింగ్, సురక్ష చర్యల రంగం లో ప్రపంచ వాణిజ్య సంస్థ (డబ్ల్యుటిఒ) నిర్దేశించిన వివిధ నియమాల కు అనుగుణం గా చర్యలను అమలుపరచడమూ ఈ ఎమ్ఒయు ప్రాథమిక ఉద్దేశ్యాలుగా ఉన్నాయి. ఇరు దేశాల కు సంబంధించిన అధికార యంత్రాంగాల మధ్య ఉత్తమమైనటువంటి సహకారాన్ని వర్ధిల్లజేయాలనేది ఈ ఎమ్ఒయు లక్ష్యం గా ఉంది. దీని ద్వారా అనుచిత వ్యాపార ప్రక్రియల ను నిరుత్సాహపరచడం తో పాటు నియమాలపై ఆధారపడినటువంటి ద్విపక్ష వ్యాపారానికి ప్రోత్సహాన్ని అందించాలని ఈ ఎమ్ఒయు సూచిస్తోంది.
రాజమండ్రి లోని కేంద్రీయ పొగాకు పరిశోధన సంస్థ కు చెందిన 21.93 ఎకరాల భూమిని రాజమండ్రి లోనే వ్యవసాయ కళాశాల ఏర్పాటు కోసం హైదరాబాద్ లోని ఆచార్య ఎన్.జి. రంగా వ్యవసాయ విశ్వవిద్యాలయానికి బదిలీ చేయడం

రాజమండ్రి లోని కేంద్రీయ పొగాకు పరిశోధన సంస్థ (సి టి ఆర్ ఐ) కు చెందిన 21.93 ఎకరాల భూమిని రాజమండ్రి లోనే వ్యవసాయ కళాశాల ఏర్పాటు కోసం 50 సంవత్సరాల కాలానికి హైదరాబాద్ లోని ఆచార్య ఎన్.జి. రంగా వ్యవసాయ విశ్వవిద్యాలయానికి దీర్ఘ లీజు ప్రాతిపదికన బదిలీ చేసే ప్రతిపాదనకు మంత్రిమండలి ఆమోదముద్ర వేసింది. ఈ రోజు జరిగిన కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. పూర్వ రంగం : గోదావరి డెల్టాకు సంబంధించిన ఆధునిక వ్యవసాయ విజ్ఞానాన్ని సముపార్జించేందుకు వ్యవసాయ పట్టభద్రులకు శిక్షణ ఇవ్వడం కోసం ఆచార్య ఎన్.జి. రంగా వ్యవసాయ విశ్వవిద్యాలయం తూర్పు గోదావరి జిల్లా లోని రాజమండ్రి లో ఒక కొత్త వ్యవసాయ కళాశాలను 2008-09 విద్యా సంవత్సరంలో నెలకొల్పింది. ప్రస్తుతం ఈ వ్యవసాయ కళాశాల స్థానిక ఆర్ట్స్ అండ్ సైన్స్ కాలేజీ (ఎస్ కె వి టి కాలేజి) లో అద్దెకు తీసుకున్న భవనంలో నడుస్తున్నది. భూమిని బదలాయించిన అనంతరం కాలేజీ తన సొంత శాశ్వత కేంపస్ ను అభివృద్ధి చేసుకోగలుగుతుంది. రాజమండ్రిలో నూతన వ్యవసాయ కళాశాలను ఏర్పాటు చేనయడం గోదావరి డెల్టా లో వ్యవసాయిక విద్య, వ్యవసాయిక పరిశోధనలకు మెరుగులు దిద్దడంలో తప్పక ఎంతో కీలకమైన భూమికను నిర్వహించగలదు. అంతే కాకుండా, ద ఇండియన్ కౌన్సిల్ ఆఫ్ అగ్రికల్చరల్ రిసర్చ్ (ఐ సి ఎ ఆర్) కు విద్యా పరిశోధన, విస్తరణ ల లక్ష్యాలను సాధించుకోవడంలో తోడ్పడగలదు కూడా.
తిరుమల ఆలయంలో పూజల అనంతరం ప్రధాని పలుకులు

తిరుమల ఆలయంలో ప్రధాని శ్రీ నరేంద్ర మోదీ పూజలు చేశారు. ‘‘దేశవ్యాప్తంగా శాంతి, సమైక్యత, సామరస్యం వర్ధిల్లాలి. పేదరిక నిర్మూలన కోసం మనం చేస్తున్న కృషి విజయవంతం కావాలి. ఈ దేశంలో సగటు మనిషి జీవితంలో శాంతి, సుసంపన్నతలు నెలకొనేలా ఆ భగ‌వంతుడు బాలాజీ ఆశీర్వదించాలి’’ అని మోదీ పేర్కొన్నారు.
ముంబయి లోని ఎస్ఎటి లో టెక్నికల్ మెంబర్ పదవి ని ఏర్పాటు చేసేందుకు ఆమోదం తెలిపిన మంత్రివర్గం

ముంబయి లోని సెక్యూరిటీస్ అపెలిట్ ట్రైబ్యూనల్ (ఎస్ఎటి)లో టెక్నికల్ మెంబర్ పదవి ని భారత ప్రభుత్వ కార్యదర్శి స్థాయి లో 2,25,000 రూపాయల వేతన స్కేల్ (ఫిక్స్ డ్)తో లేదా ఏడో వేతన సంఘం సూచించిన పే మేట్రిక్స్ యొక్క లెవెల్ 17 తో ఏర్పాటు చేసే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ప్రయోజనాలు: ఈ పదవి ని ఏర్పాటు చేయడం అనేది ముంబయి లోని ఎస్ఎటి లో ఒక అదనపు పీఠాన్ని నెలకొల్పేందుకు మార్గాన్ని సుగమం చేయనుంది. దీనితో సెక్యూరిటీస్ అండ్ ఎక్స్ చేంజెస్ బోర్డ్ ఆఫ్ ఇండియా (ఎస్ఇబిఐ), ఇన్శోరెన్స్ రెగ్యులేటరీ ఎండ్ డివెలప్ మెంట్ అథారిటీ ఆఫ్ ఇండియా (ఐఆర్ డిఎ) మరియు పెన్శన్ ఫండ్ రెగ్యులేటరీ ఎండ్ డివెలప్ మెంట్ అథారిటీ (పిఎఫ్ఆర్ డిఎ)లకు సంబంధించి ఎస్ఎటి లో పెరిగిపోయిన అపీళ్ళ ను త్వరిత గతి న పరిష్కరించేందుకు అవకాశం చిక్కుతుంది. ఇది ఇన్ వెస్టర్ లకు, పింఛన్ దారులకు మరియు సాధారణ ప్రజల కు ఎంతో ప్రయోజనకారి కాగలదు. సెక్యూరిటీస్ మార్కెట్టు మరియు బీమా రంగం శర వేగంగా వృద్ధి చెందుతున్నాయి. సెక్యూరిటీస్ మార్కెట్టు లో ట్రేడింగ్ పరిమాణం, బీమా రంగం లో క్లయింట్ లు పెరుగుతుండటం తో ఫిర్యాదులు కూడా పెరిగేందుకు ఆస్కారం ఉంది. ఈ కారణం గా, ఒక వేగవంతమైన పరిష్కార వ్యవస్థ ను నెలకొల్పడం అవసరం. ఇటువంటిది ఏర్పాటైతే బీమా, సెక్యూరిటీస్ మార్కెట్టు మరియు పింఛన్ లకు సంబంధించినటువంటి అపీలు కేసుల ను శీఘ్ర గతి న పరిష్కరించడానికి ఇది పూచీపడుతుంది. దీని వల్ల సాధారణ ప్రజానీకానికి లబ్ధి చేకూరగలదు.
ప్ర‌పంచ వెయిట్ లిఫ్టింగ్ ఛాంపియ‌న్‌షిప్ లో స్వ‌ర్ణం గెలుచుకొన్న మీరాబాయీ చానూ ను అభినందించిన ప్ర‌ధాన మంత్రి

ప్ర‌పంచ వెయిట్ లిఫ్టింగ్ ఛాంపియ‌న్‌షిప్ లో స్వ‌ర్ణం గెలుచుకొన్న కుమారి మీరాబాయీ చానూ ను ప్ర‌ధాన మంత్రి శ్రీ న‌రేంద్ర మోదీ అభినందించారు. “ప్ర‌పంచ వెయిట్ లిఫ్టింగ్ ఛాంపియ‌న్ షిప్ లో స్వ‌ర్ణం గెలుచుకొన్న మీరాబాయీ చానూ ను చూసి భార‌త‌దేశం గ‌ర్విస్తోంది. ఆమెకు ఇవే నా అభినంద‌న‌లు; ఆమె తన భావి ప్ర‌య‌త్నాల‌లో కూడా స‌ఫ‌లం కావాల‌ని నేను ఆకాంక్షిస్తున్నాను” అని ప్ర‌ధాన మంత్రి త‌న సందేశంలో పేర్కొన్నారు.
బుద్ధ పూర్ణిమ నాడు భగవాన్ బుద్ధుని సిద్ధాంతాల ను స్మరించుకొన్నప్రధాన మంత్రి

బుద్ధ పూర్ణిమ సందర్బం లో బుద్ధ భగవానుని సిద్ధాంతాల ను ప్రధాన మంత్రి శ్రీ నరేంద్ర మోదీ స్మరించుకొన్నారు. వాటిని పూర్తి చేయడం కోసం ప్రధాన మంత్రి తన సంకల్పాన్ని పునరుద్ఘాటించారు. ప్రధాన మంత్రి ఒక ట్వీట్ లో – ‘‘బుద్ధ పూర్ణిమ నాడు మనం భగవాన్ బుద్ధుని యొక్క సిద్ధాంతాల ను జ్ఞ‌ాపకానికి తెచ్చుకొందాం మరి వాటిని ఆచరణ లోకి తీసుకురావడం కోసం మన సంకల్పాన్ని పునరుద్ఘాటించుదాం. భగవాన్ బుద్ధుని ఆలోచన లు మన భూగ్రహాన్ని మరింత శాంతిపూర్ణంగాను, సద్భావనపూర్వకం గాను మరియు చిరకాలం పాటు మనగలిగేలా చేయగలుగుతాయి.’’ అని పేర్కొన్నారు.
డాక్టర్ శ్యామా ప్రసాద్ ముఖర్జీ పుణ్య తిథి నాడు ఆయన కు శ్రద్ధాంజలి అర్పించిన ప్ర‌ధాన మంత్రి

The Prime Minister, Shri Narendra Modi has paid tributes to Dr. Syama Prasad Mukherjee on his Punya Tithi. డాక్టర్ శ్యామా ప్రసాద్ ముఖర్జీ పుణ్య తిథి సందర్భం లో ప్ర‌ధాన మంత్రి శ్రీ న‌రేంద్ర మోదీ శ్రద్ధాంజలి ని అర్పించారు. ‘‘భరతమాత యొక్క గొప్ప సుపుత్రుడైన డాక్టర్ శ్యామా ప్రసాద్ ముఖర్జీ కి ఆయన పుణ్య తిథి నాడు ఇవే వందన శతములు’’ అని ఒక సందేశం లో ప్రధాన మంత్రి పేర్కొన్నారు.
‘శ్రీ రామ జన్మ భూమి తీర్థ క్షేత్ర’ ట్రస్టు ను ప్రారంభిస్తున్నట్లు ప్రకటించిన ప్రధాన మంత్రి

సర్వోన్నత న్యాయ స్థానం ఆదేశించిన ప్రకారం అయోధ్య లో ఒక రామాలయ నిర్మాణాన్ని పర్యవేక్షించడం కోసం ఒక ట్రస్టు ను ఏర్పాటు చేస్తున్నట్లు ప్రధాన మంత్రి శ్రీ నరేంద్ర మోదీ పార్లమెంటు లో నేడు ప్రకటించారు. ‘‘సర్వోన్నత న్యాయస్థానం ఉత్తర్వు ఆధారం గా నా ప్రభుత్వం ‘శ్రీ రామ జన్మ భూమి తీర్థ క్షేత్ర’ ట్రస్టు ను ఏర్పాటు చేయాలన్న ప్రతిపాదన కు ఈ రోజు న ఆమోదం తెలిపింది. ఈ ట్రస్టు అయోధ్య లో ఒక వైభవోపేతమైనటువంటి రామాలయం స్థాపన కు సంబంధించిన అన్ని నిర్ణయాల ను తీసుకొనే స్వేచ్ఛను కలిగివుంటుంది’’ అని ప్రధాన మంత్రి పేర్కొన్నారు. ఈ నిర్ణయం అయోధ్య పై సర్వోన్నత న్యాయ స్థానం ఇచ్చిన చారిత్రక తీర్పు కు అనుగుణం గా ఉంది మాననీయ సర్వోన్నత న్యాయస్థానం ఇచ్చిన ఉత్తర్వుల మేరకు సున్నీ వక్ఫ్ బోర్డు కు 5 ఎకరాల భూమి ని కేటాయించవలసింది గా ప్రభుత్వం యుపి ప్రభుత్వాన్ని అభ్యర్ధించింది. అభ్యర్థన కు రాష్ట్ర ప్రభుత్వం సమ్మతించింది అని ప్రధాన మంత్రి అన్నారు. భారతదేశ సభ్యత, సంస్కృతి, స్ఫూర్తి మరియు ఆదర్శాల లో అయోధ్య కు మరియు భగవాన్ రాముని కి చరిత్రాత్మకమైనటువంటి మరియు ఆధ్యాత్మికమైనటువంటి ప్రాముఖ్యం జోడింపబడివుందనే సంగతి ని మనం అందరమూ ఎరుగుదుము. ‘‘ఒక భవ్యమైన రామాలయాన్ని నిర్మించడాన్ని, రానున్న కాలం లో రామ్ లాలా కు ప్రణామాల ను అర్పించేందుకు తరలివచ్చే భక్త జనుల యొక్క స్ఫూర్తి ని దృష్టి లో పెట్టుకొని ప్రభుత్వం మరొక ముఖ్యమైన నిర్ణయాన్ని తీసుకుంది. దాదాపు గా 67.703 ఎకరాల మేర సేకరించిన యావత్తు భూమి ని ‘శ్రీ రామ జన్మ భూమి తీర్థ క్షేత్ర’ ట్రస్టు కు బదలాయించాలని నిర్ణయించడం జరిగింది’’ అని ప్రధాన మంత్రి అన్నారు. భారతదేశ ప్రజలు ప్రదర్శించిన స్వభావాన్ని మెచ్చుకొన్న ప్రధాన మంత్రి అయోధ్య అంశం లో మాననీయ సర్వోన్నత న్యాయస్థానం యొక్క నిర్ణయం వెలువడిన దరిమిలా దేశం లో శాంతి ని మరియు సద్భావన ను పరిరక్షించడం లో ప్రజలు కనబరచిన పరిణతి ని కూడా ప్రధాన మంత్రి ప్రశంసించారు. ఇదే విషయాన్ని ట్విటర్ లో ఆయన ఒక సందేశం లో విడి గా పొందుపరుస్తూ, అందులో ‘‘భారతదేశ ప్రజలు ప్రజాస్వామిక ప్రక్రియల పట్ల మరియు విధానాల పట్ల అసాధారణ విశ్వాసాన్ని వ్యక్తం చేశారు. 130 కోట్ల మంది భారతదేశ ప్రజల కు ఇవే నా నమస్కారాలు’’ అని పేర్కొన్నారు. భారతదేశం లో నివసిస్తున్న అన్ని సముదాయాల వారు ఒక పెద్ద కుటుంబం లోని సభ్యులు ‘మనం అందరం ఒక కుటుంబం లో సభ్యులు గా ఉన్నాము’ అని ప్రధాన మంత్రి పేర్కొన్నారు. ఇదీ భారతదేశం యొక్క సభ్యత అంటే. భారతదేశం లో ప్రతి ఒక్కరు సంతోషం గాను, ఆరోగ్యం గాను ఉండాలని మేము కోరుకొంటాము. ‘సబ్ కా సాథ్, సబ్ కా వికాస్, సబ్ కా విశ్వాస్’ మార్గదర్శకత్వం లో భారతదేశం లో ప్రతి ఒక్కరి సంక్షేమార్థం మేము కృషి చేస్తున్నాము అని ప్రధాన మంత్రి అన్నారు. ‘‘మనమంతా కలసికట్టు గా ఒక విశాలమైన రామ మందిరాన్ని నిర్మించే దిశ గా కృ షి చేద్దాము’’ అని ప్రధాన మంత్రి అన్నారు.
మాద‌క‌ ద్ర‌వ్యాల‌ డిమాండ్ తగ్గింపు- మ‌త్తుమందులు, మానసిక ప్ర‌భావం చూపే ప‌దార్థాలు, ముడి రసాయనాలు త‌దిత‌రాల‌ అక్ర‌మ ర‌వాణా నిరోధం, సంబంధిత అంశాలపై భారతదేశం మరియు నేపాల్ ల మధ్య ఎంఒయు కు ఆమోదం తెలిపిన మంత్రివర్గం

భారతదేశం, నేపాల్ ల మధ్య మాద‌క‌ద్ర‌వ్యాల‌ డిమాండ్ తగ్గింపు- మ‌త్తుమందులు, మానసిక ప్ర‌భావం చూపే ప‌దార్థాలు, ముడి రసాయనాలు త‌దిత‌రాల‌ అక్ర‌మ ర‌వాణా నిరోధం, సంబంధిత అంశాలపై అవ‌గాహ‌నపూర్వక ఒప్పందానికి (ఎంఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న ఈ రోజు సమావేశమైన కేంద్ర మంత్రివర్గం ఆమోదం తెలిపింది. మాద‌క‌ద్ర‌వ్యాల విష‌యంలో రెండు దేశాల మ‌ధ్య స‌హ‌కారానికి సంబంధించిన అంశాల‌ను ఈ ఒప్పందంలో పొందుప‌రిచారు. అలాగే స‌మాచార ఆదాన ప్ర‌దాన యంత్రాంగం గురించి కూడా ఒప్పందంలో పేర్కొన్నారు. దీంతో పాటు ఎంఒయు అమ‌లు, స‌మాచార ఆదాన‌ ప్ర‌దానంపై బాధ్య‌త వ‌హించే స‌ముచిత అధికార స్థానాల‌ను కూడా వివ‌రించారు. ఈ విధ‌మైన స‌హ‌కారం ద్వారా రెండు దేశాల మ‌ధ్య మాద‌క ద్ర‌వ్యాలు, మాన‌సిక ప్ర‌భావం చూపే ప‌దార్థాలు, ముడి ర‌సాయ‌నాల అక్ర‌మ ర‌వాణాకు అడ్డుక‌ట్ట ప‌డుతుంద‌ని రెండు ప్రభుత్వాలూ ఆశిస్తున్నాయి. ఈ ఒప్పందం కింద ఉభ‌య‌ ప‌క్షాలు కృషి చేయాల్సిన అంశాలు కింది విధంగా ఉన్నాయి:- (i) మ‌త్తుమందులు, మానసిక ప్ర‌భావం చూపే ప‌దార్థాలు, ముడి రసాయనాలు త‌దిత‌రాల‌ అక్ర‌మ ర‌వాణా స‌మ‌స్య‌ను స‌మ‌ర్థంగా ప‌రిష్క‌రించే దిశ‌గా ప‌ర‌స్ప‌ర స‌హ‌కారాన్ని విస్తృతం చేసుకోవ‌డం. అలాగే మాద‌క‌ద్ర‌వ్యాల‌ డిమాండ్ తగ్గింపు ల‌క్ష్యంగా నిరోధం, అవ‌గాహ‌న‌, విద్యా-సామాజిక ప్రాతిప‌దిక‌ గ‌ల కార్య‌క్ర‌మాలు, వ్య‌స‌న‌ప‌రుల‌కు చికిత్స‌, పున‌రావాసం త‌దిత‌రాల‌పై స‌హ‌కారం. (ii) కార్య‌కలాపాలు, సాంకేతిక‌త‌ స‌హా మాద‌క‌ద్ర‌వ్యాల‌కు సంబంధించిన సాధార‌ణ స‌మాచార ఆదాన‌ ప్ర‌దానం. దీంతో పాటు మ‌త్తుమందులు, మానసిక ప్ర‌భావం చూపే ప‌దార్థాలు, ముడి రసాయనాలు త‌దిత‌రాల‌ అక్ర‌మ ర‌వాణాను అరిక‌ట్టేందుకు రెండు దేశాలలో ప్ర‌స్తుతం అమ‌ల‌వుతున్న చ‌ట్టాలు, నిబంధ‌న‌లు, విధానాలు, ఉత్త‌మ ఆచ‌ర‌ణ‌లు, ప‌ద్ధ‌తులు స‌హా భ‌విష్య‌త్తులో ఏదైనా స‌వ‌ర‌ణ‌లు చేస్తే సంబంధిత స‌మాచారం ఇచ్చిపుచ్చుకోవడం. పూర్వరంగం: మాద‌క‌ద్ర‌వ్యాల అక్ర‌మ ర‌వాణాను అడ్డుకొనేందుకు ప్ర‌పంచ‌వ్యాప్తంగా సాగుతున్న కృషికి భార‌తదేశం స‌దా మ‌ద్ద‌తు ప‌లుకుతూ వస్తోంది. అంతేకాకుండా ఐక్య‌ రాజ్య‌ స‌మితి ఆధ్వ‌ర్యం లోని చ‌ర్య‌లతో పాటు అనేక‌ బ‌హుళ‌ ప‌క్ష‌ ఒప్పందాలలోను, ద్వైపాక్షిక ఒప్పందాలలోను భాగ‌స్వామిగా ఉంది. ఐక్య‌ రాజ్య‌ స‌మితి తీర్మానాల స్ఫూర్తికి అనుగుణంగా ఇరుగుపొరుగు దేశాల‌తో పాటు మాద‌క‌ద్ర‌వ్యాల‌కు సంబంధించి మ‌న దేశంలో ప‌రిస్థితుల‌పై ప్ర‌త్య‌క్ష ప్ర‌భావం చూపే దేశాల‌ తోనూ ద్వైపాక్షిక/అవ‌గాహ‌నపూర్వక ఒప్పందాలు కుదుర్చుకొనేందుకు కృషి చేస్తోంది. ఈ మేర‌కు ఇప్ప‌టికే కొన్ని దేశాల‌తో అటువంటి ద్వైపాక్షిక/అవ‌గాహ‌నపూర్వక ఒప్పందాలు పూర్త‌ి అయ్యాయి. మాద‌క‌ద్ర‌వ్య సంబంధిత అంశాల‌లో ద్వైపాక్షిక స‌హ‌కారం దిశ‌గా నేపాల్‌ తో ప్రస్తుతం కుదుర్చుకోనున్న‌ ప్రతిపాదిత అవ‌గాహ‌నపూర్వక ఒప్పందం కూడా అలాంటిదే.
‘అమృత్మహోత్సవ్’ ను జరుపుకొంటున్న సందర్భం లో భారతదేశం నూతన శిఖరాల కు చేరుకొనేటట్టుచూడటానికి 130 కోట్ల మంది భారతీయులు వారి కఠోర శ్రమ ను కొనసాగిస్తారని నేనుఆశాభావం తో ఉన్నాను: ప్రధాన మంత్రి

భారతదేశం తన ‘అమృత్ మహోత్సవ్’ ను జరుపుకొంటున్న సందర్భం లో భారత్ నూతన శిఖరాల కు చేరుకొనేటట్టు చూడటానికి 130 కోట్ల మంది భారతీయులు వారి కఠోర శ్రమ ను కొనసాగిస్తారనే ఆశాభావం తో నేను ఉన్నాన ని ప్రధాన మంత్రి శ్రీ నరేంద్ర మోదీ అన్నారు. ‘‘ భారతదేశం ‘అమృత్ మహోత్సవ్’ వేడుక లు ఆరంభం అవుతున్న ఆగస్టు నెల లో ప్రవేశిస్తూ ఉన్నటువంటి ప్రస్తుత తరుణం లో భారతదేశం లో ని ప్రతి ఒక్కరి ని ఉత్సాహపరచే అనేక ఘటనల ను మనం ఇప్పటికే చూసి ఉన్నాము. రెకార్డ్ స్థాయి లో టీకాల ను ఇప్పించే కార్యక్రమం చోటు చేసుకొంది. అలాగే, అధికం గా నమోదైన జిఎస్ టి సంఖ్య లు కూడా ఆర్థిక కార్యకలాపాలు శక్తిపూర్ణం గా ఉన్నాయి అనే సంకేతాన్ని అందిస్తున్నాయి. ఒలింపిక్స్ లో పి.వి. సింధు తనకు దక్కవలసిన ఒక చక్కని పతకాన్ని గెలుచుకోవడం ఒక్కటే కాకుండా, పురుషుల తో పాటు మహిళల హాకీ జట్ల పక్షాన చరిత్రాత్మక ప్రయాసల ను మనం గమనించాం. భారతదేశం తన ‘అమృత్ మహోత్సవ్’ ను జరుపుకొంటూ ఉన్నటువంటి సందర్భం లో భారత్ నూతన శిఖరాల కు చేరుకొనేందుకు పూచీ పడటానికి 130 కోట్ల మంది భారతీయులు వారి కఠోర శ్రమ ను కొనసాగిస్తారనే ఆశాభావం తో నేను ఉన్నాను. ’’ అని పలు ట్వీట్ ల లో ప్రధాన మంత్రి పేర్కొన్నారు.
వైట్ లేబుల్ ఎటిఎంల‌లో ఆటోమేటిక్ రూట్‌లో నూరు శాతం ఎఫ్‌డిఐ – విధానం స‌మీక్ష

ప్ర‌ధాని న‌రేంద్ర‌మోదీ నాయ‌క‌త్వంలో స‌మావేశ‌మైన కేంద్ర మంత్రిమండ‌లి వైట్ లేబుల్ ఎటిఎంల విభాగంలో (డ‌బ్ల్యుఎల్ఏ) కార్య‌క‌లాపాల‌కు ఆటోమేటిక్ రూట్ లో నూరు శాతం ఎఫ్‌డిఐని అనున‌మ‌తించేందుకు ఆమోద‌ముద్ర వేసింది. అందుకు సంబంధించిన ష‌ర‌తులు ఇలా ఉన్నాయి… i. డ‌బ్ల్యు.ఎల్.ఏ. ఏర్పాటు చేయాల‌న్న ఆకాంక్ష గ‌ల ప్ర‌తీ నాన్ బ్యాంకింగ్ ఆర్థిక సంస్థకు తాజాగా ఆడిట్ చేసిన బాలెన్స్ షీట్ కింద‌ క‌నీసం 100 కోట్ల రూపాయ‌ల నిక‌ర విలువ గ‌లిగి ఉండాలి. ఈ నిక‌ర విలువ త‌దుప‌రి కాలంలో స్థిరంగా ఉండాలి. ii. సంబంధిత సంస్థ దేశంలోని ఇత‌ర 18 ఎన్.బి.ఎఫ్‌.సి.లు చేప‌డుతున్న కార్య‌క‌లాపాల్లో ఏదైనా చేప‌డుతూ ఉన్న‌ట్ట‌యితే 2015 క‌న్సాలిడేటెడ్ ఎఫ్‌డిఐ పాల‌సీ స‌ర్కుల‌ర్ 6.2.18.8.2 పేరాలోని నిబంధ‌న‌ల కింద క‌నీస మూలధ‌న నిబంధ‌న‌ల‌కు కూడా లోబ‌డి ఉండాలి. iii. డ‌బ్ల్యు.ఎల్.ఏ.ఒ.లో ఎఫ్‌డిఐలు ఆర్.బి.ఐ. స‌ర్కుల‌ర్ నంబ‌ర్ డిపిఎస్ఎస్‌.సిఒ.పిడి.నం.2298/02.10.002/2011-2012కు అనుగుణంగాను, కాలానుగుణంగా జ‌రిగే స‌వ‌ర‌ణ‌ల‌కు లోబ‌డి ఉంటాయి. ఈ నిర్ణ‌యం దేశంలో విదేశీ పెట్టుబ‌డుల‌కు సంబంధించిన నిబంధ‌న‌లు స‌డ‌లించ‌డంతో పాటు పెట్టుబ‌డుల రాక‌లో వేగాన్ని పెంచుతుంది. ప్ర‌ధాన‌మంత్రి జ‌న్ ధ‌న్ యోజ‌న కింద ఆర్థిక కార్య‌క‌లాపాలు అంద‌రికీ అందుబాటులోకి తెచ్చేందుకు ప్ర‌భుత్వం చేస్తున్న ప్ర‌య‌త్నాల‌కు కొత్త ఉత్తేజం ఏర్ప‌డుతుంది. భార‌త్‌లో పెట్టుబ‌డి నిబంధ‌న‌లు స‌డ‌లించ‌డంతో డ‌బ్ల్యు.ఎల్.ఏ. కార్య‌క‌లాపాల్లో త‌గిన‌న్ని పెట్టుబ‌డులు వ‌స్తాయ‌ని ఆశిస్తున్నారు. సెమీ అర్బ‌న్‌, గ్రామీణ ప్రాంతాల్లో కూడా (మూడ‌వ‌, నాల్గ‌వ శ్రేణి ప్ర‌దేశాలు) ఎటిఎం నెట్‌వ‌ర్క్ ను విస్త‌రించే ల‌క్ష్యానికి కొత్త ఉత్తేజం ఏర్ప‌డుతుంది. ఈ విభాగంలో విదేశీ ఇన్వెస్ట‌ర్ల భాగ‌స్వామ్యం వ‌ల్ల ఫైనాన్సియ‌ల్ ఇంక్లూజ‌న్ కార్య‌క‌లాపాలు మ‌రింత‌గా విస్త‌రిస్తాయి. నేప‌థ్యం దేశంలో అన్ని వ‌ర్గాల వారికి ఆర్థిక కార్య‌క‌లాపాలు అందుబాటులోకి తేవాల‌ని, అంద‌రినీ ఆర్థిక కార్య‌క‌లాపాల్లో భాగ‌స్వాముల‌ను చేయాల‌న్న‌ది ఫైనాన్షియ‌ల్ ఇంక్లూజ‌న్ కింద ప్ర‌భుత్వ ల‌క్ష్యం. ఖాతాల వివ‌రాలు తెలుసుకోవ‌డం, న‌గ‌దు ఉప‌సంహ‌ర‌ణ‌, బ్యాంకుకు పోవ‌ల‌సిన ప‌ని లేకుండానే ఆర్థిక‌, ఆర్థికేత‌ర కార్య‌క‌లాపాల నిర్వ‌హ‌ణ‌కు ఎటిఎం వ్య‌వ‌స్థ‌ను ఒక మాధ్య‌మంగా చేయ‌డం ద్వారా ఫైనాన్షియ‌ల్ ఇంక్లూజ‌న్‌ను విస్త‌రించాల‌ని ప్ర‌భుత్వం భావిస్తోంది. ఎటిఎంల ఏర్పాటులో ప్ర‌తీ ఏడాది వృద్ధి న‌మోద‌వుతున్న‌ప్ప‌టికీ అవి ప్ర‌థ‌మ‌, ద్వితీయ శ్రేణి న‌గ‌రాల‌కే ప‌రిమితం అవుతున్నాయి. మూడు, నాల్గ‌వ శ్రేణి ప్ర‌దేశాల‌కు కూడా వాటిని విస్త‌రించ‌డం కోసం ఎటిఎంల ఏర్పాటును అనుమ‌తించ‌డ‌మే వైట్ లేబుల్ ఎటిఎంలుగా వ్య‌వ‌హ‌రిస్తున్నారు. ఇప్ప‌టి వ‌ర‌కు వైట్ లేబుల్ ఎటిఎం కార్య‌క‌లాపాల్లో ఎఫ్‌.డి.ఐ. ప్ర‌భుత్వ అనుమ‌తికి లోబ‌డే ఉండేది. దీని వ‌ల్ల ద‌ర‌ఖాస్తుల‌ ప్రాసెసింగ్ లోనే కాలం గ‌డిచిపోవ‌డం, దాని ప్ర‌భావం వ‌ల్ల ప్రాజెక్టుల్లో జాప్యం చోటు చేసుకుంటున్నాయి. ఇన్వెస్ట‌ర్లు అత్యంత ప్ర‌ధాన‌మైన ఈ విభాగంలో పెట్టుబ‌డుల ప‌ట్ల విముఖత ప్ర‌ద‌ర్శిస్తున్నారు.